b'\n_START_ARTICLE_\nSten S\xc3\xb6derstr\xc3\xb6m\n_START_PARAGRAPH_\nSten H\xc3\xa5kansson S\xc3\xb6derstr\xc3\xb6m (21. syyskuuta 1948 Kotka \xe2\x80\x93 6. syyskuuta 1996 Vaasa) oli suomalainen vasemmistopoliitikko. H\xc3\xa4n edusti kansanedustajana Suomen kansan demokraattisen liittoa (1979\xe2\x80\x931986) ja Demokraattista vaihtoehtoa (1986\xe2\x80\x931987). S\xc3\xb6derstr\xc3\xb6m oli ammatiltaan l\xc3\xa4\xc3\xa4k\xc3\xa4ri ja h\xc3\xa4n toimi aktiivisesti L\xc3\xa4\xc3\xa4k\xc3\xa4rin sosiaalinen vastuu -j\xc3\xa4rjest\xc3\xb6ss\xc3\xa4 sek\xc3\xa4 Sosialistisessa terveysrintamassa. S\xc3\xb6derstr\xc3\xb6m oli my\xc3\xb6s kunnanvaltuutettu Mustasaarella ja presidentin valitsijamies 1982._NEWLINE_Sten S\xc3\xb6derstr\xc3\xb6m liittyi Suomen kommunistiseen puolueeseen vuonna 1975. SKP:n Vaasan piirij\xc3\xa4rjest\xc3\xb6ss\xc3\xa4 toiminut S\xc3\xb6derstr\xc3\xb6m valittiin kansanedustajaksi Vaasan l\xc3\xa4\xc3\xa4nin vaalipiirist\xc3\xa4 vaaleissa 1979. S\xc3\xb6derstr\xc3\xb6mi\xc3\xa4 tuki etenkin SKP:n oppositio eli niin sanotut taistolaiset. Vuoden 1981 edustajakokouksessa h\xc3\xa4net valittiin SKP:n keskuskomitean varaj\xc3\xa4seneksi ja my\xc3\xb6hemmin j\xc3\xa4seneksi. SKP:n hajaannuttua 1980-luvun puoliv\xc3\xa4liss\xc3\xa4 S\xc3\xb6derstr\xc3\xb6m siirtyi Suomen kommunistisen puolueen (yhten\xc3\xa4isyys) ja Devan riveihin. Vuonna 1986 h\xc3\xa4net valittiin 1986 SKPy:t\xc3\xa4 edelt\xc3\xa4neen \xe2\x80\x9dSKP:n j\xc3\xa4rjest\xc3\xb6jen\xe2\x80\x9d keskuskomiteaan._NEWLINE_Vuonna 1980 S\xc3\xb6derstr\xc3\xb6min tukiryhm\xc3\xa4 alkoi julkaista Ty\xc3\xb6v\xc3\xa4en Pohjanmaa -lehte\xc3\xa4. S\xc3\xb6derstr\xc3\xb6m oli my\xc3\xb6s taistolaisten (vuonna 1988 lopettaneen) Arbetartidningen Enhet -lehden viimeinen p\xc3\xa4\xc3\xa4toimittaja._NEWLINE_Sten \xe2\x80\x9dStena\xe2\x80\x9d S\xc3\xb6derstr\xc3\xb6m kuoli hirvikolarissa syyskuussa 1996.'